
KRITERIJI OCENJEVANJA ZNANJA NARAVOSLOVJA, BIOLOGIJE in KEMIJE ter ROD V 6., 7., 8. in 9. RAZREDU



   Učenec dobi v enem šolskem letu dve/tri pisne in dve/tri ustne ocene. 
   Pri naravoslovnih predmetih se ocenjuje tudi projektno delo v obliki delovne naloge. Ta lahko zajema izdelavo modela in predstavitev in/ali oceno eksperimenta, terensko delo in izdelava modela. 
· V šestem in sedmem razredu učenci dobijo oceno za terensko delo, ki vključuje eksperimetalne vaje na terenu, rokovanje z laboratorijskim priborom in izpolnjevanje delovnih listov. 
  Pri predmetu kemijia se ocenjuje eksperimentalno delo. 
 

  Opisni kriteriji za ustno ocenjevanje znanja: 

Ocena odlično (5) 
 Učenec:  
• Samostojno odgovarja na zastavljena vprašanja.  
• Zna samostojno razložiti pojme in procese ter poiskati svoje primere.  
• Podatke smiselno vrednoti, pojasni, razloži, povzame in posploši. 
• Zna rešiti zahtevnejšo nalogo in pri tem kritično presodi smiselnost posameznih podatkov in rešitev 
    v nalogi.  
• Zna samostojno predstaviti rezultate z uporabo diagramov, grafov in tabel. 
•Zna samostojno povezati teoretično znanje z vsakdanjim življenjem.  
•Ima izvirne ideje in jih zna zagovarjati in analizirati.  
 
Ocena prav dobro (4) 
 Učenec:  
• Je pri ustnem ocenjevanju znanja samostojen. 
• Smiselno povezuje snov. 
• Sporabi znanje v znanih situacijah. 
• Zna razčleniti, posplošiti, opazovati, sklepati in izločiti bistvo pojavov.  
• Zna rešiti naloge in pojasniti procese na nivoju uporabe znanja. 
• Navaja primere iz lastnih izkušenj ter jih zna pojasniti. 
• Zna brati in razložiti pomen diagramov in grafov.  
• Dela redke in manj pomembne napake. 
 
Ocena dobro (3) 
 Učenec: 
• Doseže temeljna znanja. 
• Je samostojnejši pri ustnem ocenjevanju znanja.  
• Razume snov, a ne navaja podrobnosti.  
• Razume pomen diagramov in grafov.  
• Zna razložiti definicije, postopke, procese. 
• Prepozna uporabnost znanja v vsakdanjem življenju.
Ocena zadostno (2) 
 Učenec: 
• Doseže minimalne standarde znanja določene v učnem načrtu. 
• Mora pokazati reproduktivno znanje (naštevanje, prepoznavanje) definicij, pojmov, simbolov.  
• Na vprašanja odgovarja s pomočjo učitelja.  
•Podaja pravilne, a nesistematične odgovore.  
• Snov le obnavlja in slabo razume. 
• Zna razložiti preproste naravoslovne poskuse.  
 
Ocena nezadostno (1) Učenec: 
• Ne doseže minimalnih standardov znanja določenih v učnem načrtu. 
• Naštetih pojmov ne zna povezati v smiselno pravilno trditev. 
• Kljub pomoči učitelja s številnimi podvprašanji ne oblikuje primernega/pravilnega/sistematičnega 
odgovora. 
• Pozna le drobce učne snovi, vendar zamenjuje pojme, snov obnavlja nerazumsko ter ne pozna 
bistva.  
• Se skromno izraža. 



   Pisno ocenjevanje znanja  
Je vsaj en teden prej napovedano in vpisano v dnevnik (e-Asistent). 

  
  Lestvica ocenjevanja v pisnih preizkusih: 


ocena                           % 
1                            0 – 44 
2                          45 – 59 
3                          60 – 74 
4                          75 – 89 
5                         90 – 100 



   Ocenjevanje eksperimentalnega dela: 

 Pri oblikovanju ocene bo upoštevano: 
 Ravnanje s pripomočki (to mora biti odgovorno, skrbno in varno). 
 Natančnost merjenja in pravilen zapis meritev.
 Natančnost opazovanja in zapisovanja opažanj.
 Risanje skice aparature (s svinčnikom).
 Računanje. 
 Natančnost pri izvajanju eksperimetalnega dela.
 Zapis poročila in ugotovitve o eksperimentu.
 Predstavitev opažanj in rezultatov.
Upoštevanje varnosti pri eksperimentiranju.
Samostojnost pri izvedbi eksperimenta
  Pri ocenjevanju projektne naloge se upoštevajo naslednji kriteriji: 


Ocena odlično (5) 
    Samostojno iskanje virov in informacij (različna literatura - knjige, znanstvene revije, medmrežje), ki 
       jih pri predstavitvi naloge pravilno navede.  
    Kvalitetno in naravoslovno pravilno izdelana naloga, ki vsebuje vse elemente projektne naloge 
    (model, predstavitev, učni list za sošolce).  
    Samostojna, atraktivna in suverena predstavitev brez pomoči zapiskov ali drugih pripomočkov. 
 
Ocena prav dobro (4) 
    Samostojno iskanje virov in informacij (različna literatura - knjige, znanstvene revije, medmrežje), ki 
       jih pri predstavitvi naloge pravilno navede.  
    Kvalitetno izdelana naloga, ki vsebuje vse elemente projektne naloge (model, predstavitev, učni list
    za sošolce).            
    Samostojna in suverena predstavitev ob majhni pomoči zapiskov (učenec do trikrat pogleda v zapiske  
    ali druge pripomočke).     
 
Ocena dobro (3) 
    Samostojno iskanje virov in informacij (uporaba le enega knjižnega gradiva in medmrežja), ki 
       jih pri predstavitvi naloge pravilno navede.  
    Pomanjkljivo izdelana naloga (predstavitev in učni list za sošolce, manjka model).
    Razumevajoča interpretacija ob pomoči zapiskov.
 
Ocena zadostno (2) 
    Uporaba podatkov samo iz medmrežja, pomoč učitelja pri iskanju ostalih virov.
    Naloga ne vsebuje vseh elementov projektne naloge, je nepopolna (manjka model, manjka učni list   
     za sošolce).
     Pomanjkljivo izdelana naloga z napačnimi podatki.
     Nekvalitetna predstavitev naloge (učenec bere, se izgublja v lastnih zapiskih).
 














KRITERIJI OCENJEVANJA ZNANJA PRI POUKU 
GOSPODINJSTVA V 6. RAZREDU

V šolskem letu dobi vsak učenec najmanj tri številčne ocene. Dve oceni sta ustni in ena ocena izdelka.


1. Ustno ocenjevanje znanja

	

Odlično (5)
	
Samostojno pove, našteje vse zahtevane pojme, pokaže dobro razumevanje z jasno, nedvoumno razlago in prepričljivim utemeljevanjem, odgovor je podkrepljen z jasnimi primeri. 


	

Prav dobro (4)
	
Samostojno pove, našteje večino zahtevanih pojmov, pokaže ustrezno razumevanje, poda smiselno razlago z ustreznim utemeljevanjem, odgovor je podkrepljen s primeri, a občasno nezanesljiv.


	
Dobro (3)
	
Ob učiteljevi vzpodbudi pove, našteje zahtevane pojme, razumevanje je nepopolno, poda primerno razlago z nepopolnim utemeljevanjem, odgovor ni podkrepljen s primeri, je nezanesljiv. 


	
Zadostno (2)
	
Ob učiteljevi pomoči pove, našteje osnovne pojme, razumevanje je šibko, nerazumljivo razlaga (brez utemeljevanja), samostojno ne najde primerov, odgovori so pomanjkljivi. 


	
Nezadostno (1)
	
Ob učiteljevi pomoči pove, našteje le nekaj osnovnih pojmov, razumevanja pojmov ne pokaže, ne odgovori ali zaradi napačnega razumevanja odgovori povsem napačno.
 



2. Ocenjevanje izdelka

	

Odlično (5)
	
Izdelek je natančno izdelan in estetskega videza, oblikovan na izviren način, ki je posledica samostojnosti, sposobnosti in osebnosti učenca. Dosega svoj namen. Učenec učiteljeve pomoči pri izdelavi ne potrebuje. 


	

Prav dobro (4)
	
Izdelek je natančen, izdelan po učiteljevih navodilih in estetskega videza, vendar z manjšo stopnjo samostojnosti. Pri izdelovanju se pojavijo manjše napake, kjer učenec potrebuje učiteljevo pomoč, saj sam ne najde rešitve. Izdelek je oblikovan v skladu z zahtevami in dosega svoj namen.


	
Dobro (3)
	
Izdelek je dokaj natančen, izdelan po učiteljevih navodilih, vendar nesamostojno izdelan. Pri izdelku se pojavijo manjše napake, kjer učenec potrebuje učiteljevo pomoč, Izdelek je oblikovan v skladu z zahtevami in še dosega svoj namen.


	
Zadostno (2)
	
Učenec pogosto potrebuje pomoč učitelja, vendar se trudi. Pri izdelku se pojavlja veliko napak, izdelek je oblikovan pomanjkljivo, vendar še dosega svoj namen.


	
Nezadostno (1)
	
Učenec v delo ne vlaga nobenega truda. Izdelek ni dokončan oziroma ne dosega svojega namena.

